Syaidatul Afifah

Syaidatul Afifah Badrul Hamidi ialah seorang bekas pemain profesional boling sepuluh pin Malaysia & pelakon drama Ratu Ten Pin. Beliau banyak mewakili negara dan memenangi pelbagai kejohanan menerusi acara berpasangan dan berkumpulan. Beliau memulakan kerjaya lakonan bermula tahun 2021.

 Kehidupan Peribadi 
Syaidatul Afifah yang mesra disapa sebagai Afifah merupakan anak kepada pasangan Badrul Hamidi Gam dan Roziah Zahari yang merupakan pekerja hotel. Beliau dilahirkan pada 23 Oktober 1991 di Ipoh, Perak dan mendapat pendidikan awal di Sekolah Rendah Kebangsaan Sungai Rokam sebelum ke Sekolah Menengah Kebangsaan Gunung Rapat .Beliau merupakan anak kedua daripada tiga orang adik beradik.  

Beliau adalah kak ipar kepada pemain hoki kebangsaan Faizal Saari yang juga suami kepada adik beliau iaitu Syaidatul Afna. 

 Kerjaya 
Beliau memulakan kerjaya sebagai pemain boling sejak umur 9 tahun lagi di mana bakatnya diwarisi daripada bapanya, Badrul Hamidi Gam. Beliau mendapat bimbingan awal dalam sukan boling daripada bapanya yang ketika itu merupakan pemain boling di sebuah syarikat perhotelan selain bertugas sebagai pengurus hotel di Ipoh, Perak. Bapanya sering bersaing dalam pelbagai kejohanan boling. 

Afifah mula mewakili negara sebagai atlet boling profesional pada tahun 2009. Pada 3 September 2020, beliau mengambil keputusan untuk bersara daripada skuad kebangsaaan di usia 29 tahun setelah 11 tahun mewakili negara. Beliau tidak bersara sepenuhnya tetapi hanya menamatkan penyertaannya dalam pasukan negara dan masih terbuka untuk menjadi pemain boling secara profesional serta bersedia untuk bertanding. Beliau menghentikan kariernya dalam sukan boling kerana ingin meneroka bidang baharu termasuk pengacaraan di samping mencari kerjaya yang mempunyai masa depan yang lebih cerah. 

Beliau juga ingin bergelar jurulatih kepada golongan kanak-kanak di peringkat akar umbi dan mempunyai perancangan untuk menubuhkan akademi boling sendiri bagi melatih remaja bawah 15 tahun untuk menghasilkan lebih ramai lagi pelapis boling negara pada masa akan datang.Pada Disember 2022 Afifah menubuhkan sekolah latihan sendiri Akademi Syaidatul Afifah bertempat di Sunway Piramid,Petaling Jaya selain mempunyai kelab peminat Fifah Warriors .

 Kerjaya lakonan 
Selepas persaraan Syaidatul Afifah dilamar menjadi pelakon oleh JS Pictures milik pasangan Azman Yahya & Sheila Rusly pada Oktober 2020.Drama pertamanya bertemakan sukan Bowling bertajuk Ratu Ten Pin di Astro Ria bersama Nazim Othman, Elisya Sandha, Fify Azmi pada November 2020 diikuti sekuel bersama Jasmine Suraya Chin, Fizz Fairuz, Yusuf Bahrin.

Tidak menoleh ke belakang beliau sekali lagi diberi peluang oleh JS Pictures untuk terlibat drama genre sama bertajuk Aku Hanim bersama Andy Teh,Sofea Dendroff dan beliau berlakon sebagai peninju antagonist di tv sama pada September 2023.
Kategori:Kelahiran 1991
Kategori:Orang hidup
Kategori:Pemain boling Malaysia
Kategori:Orang dari Ipoh
Kategori:Orang Malaysia berketurunan Melayu

 Filemografi 
Drama
 Tahun Tajuk Watak Saluran TV Catatan  2021  Ratu Ten Pin Sandra Astro Ria Lakonan Pertama 2022 Ratu Ten Pin 2: Shalin 2023 Aku Hanim Zara  2026 Gerak Khas 2.0 Afifah  TVS